WHA เตือนภัย “มิจฉาชีพ” แอบอ้าง หลอกลงทุนหุ้นรูปแบบใหม่
WHA ออกโรงเตือนภัย “มิจฉาชีพ” แอบอ้างใช้รูปผู้บริหาร “จรีพร จารุกรสกุล” พร้อมโลโก้บริษัท ชักชวนลงทุนหุ้นรูปแบบใหม่ บนแพลตฟอร์มโซเชียลมีเดีย แนะนำประชาชนชนอย่าหลงเชื่อ
WHA เตือนภัย “มิจฉาชีพ” แอบอ้างชวนลงทุนหุ้นรูปแบบใหม่ บนแพลตฟอร์มโซเชียลมีเดีย
10 ต.ค. 2565

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยว่าพบกลุ่มมิจฉาชีพแอบอ้างใช้รูปของนางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม WHA โดยได้ใช้โลโก้ของบริษัท ในการโฆษณาชักชวนลงทุนหุ้นรูปแบบใหม่ที่ให้ผลกำไรสูง บนแพลตฟอร์มโซเชียลมีเดีย
ทั้งนี้บริษัทฯ ขอเรียนว่าไม่มีส่วนเกี่ยวข้องกับบุคคลหรือกลุ่มบุคคลที่ทำการแอบอ้างโฆษณาในลักษณะดังกล่าว จึงขอเตือนให้นักลงทุนใช้ความระมัดระวังและอย่าหลงเชื่อการโฆษณาบนสื่อโซเชียลมีเดียต่างๆ  หรือหากพบโฆษณาชักชวนลงทุนที่ผิดสังเกต โปรดแจ้งหรือติดต่อสอบถามมายังบริษัทฯ ตามช่องทางการติดต่อดังนี้ โทรศัพท์: 0-2719-9555 อีเมล:[email protected] , เว็บไซต์:https://www.wha-group.com/en/contact , Facebook: www.facebook.com/whagroup โดยการส่งข้อความผ่านทางเฟซบุ๊กเมสเซนเจอร์
ดังนั้นบริษัทฯ จึงขอแจ้งเตือนไปยังกลุ่มนักลงทุนและประชาชนทั่วไป ให้ระมัดระวังกลุ่มมิจฉาชีพดังกล่าว ซึ่งกลุ่มมิจฉาชีพนี้ได้มีการปลอมแปลงเอกสารเพื่อนำไปแอบอ้าง โดยการนำเอาตราสัญลักษณ์ (โลโก้) หรือภาพผู้บริหารของบริษัทฯ ไปใช้แอบอ้างเพื่อสร้างความน่าเชื่อถือ ทางบริษัทฯ ขอยืนยันว่าบริษัทฯไม่มีส่วนเกี่ยวข้องกับการกระทำใดๆ ในลักษณะดังกล่าวทั้งสิ้น และขออย่าหลงเชื่อการหลอกลวงดังกล่าว